Ο **Φέρντιναντ Μπολ** (ολλανδικά: *Ferdinand Bol*, 24 Ιουνίου 1616 - τάφηκε 24 Ιουλίου 1680) ήταν Ολλανδός ζωγράφος, χαράκτης και σχεδιαστής της Χρυσής Ολλανδικής Εποχής στη ζωγραφική. Αν και τα έργα του που έχουν διασωθεί σπανίζουν, είναι εμφανής σε αυτά η επιρροή του Ρέμπραντ: Όπως και στον Δάσκαλό του, στον Μπολ άρεσαν τα ιστορικά θέματα, τα πορτρέτα (ανάμεσα στα οποία και αρκετές αυτοπροσωπογραφίες) και οι μοναχικές μορφές σε περιβάλλον με εξωτικά στολίδια.

Στο Άμστερνταμ το όνομά του έχει αποδοθεί στην οδό *Ferdinand Bolstraat* και η ονομασία *FEBO* της ολλανδικής αλυσίδας εστιατορίων προέρχεται επίσης από αυτόν, καθώς η έδρα του πρώτου καταστήματος βρισκόταν στην ***Fe**rdinand **Bo**lstraat*.

Βιογραφία
---------

Ο Μπολ γεννήθηκε στο Ντόρντρεχτ, γιος του χειρουργού Μπαλτάσαρ Μπολ. Αρχικά μαθήτευσε στον Γιάκομπ Κόυπ στη γενέτειρά του και/ή με τον Άμπραχαμ Μπλούμερτ στην Ουτρέχτη. Μετά το 1630 μαθήτευσε στον Ρέμπραντ, διαμένοντας στο σπίτι του, στην *Sint Antoniesbreestraat*, η οποία τότε ήταν οδός "της μόδας" καθώς σε αυτήν διέμεναν ζωγράφοι, κοσμηματοπώλες, αρχιτέκτονες και πολλοί Φλαμανδοί και Εβραίοι μετανάστες. Το 1641 ο Μπολ ξεκίνησε το δικό του εργαστήριο.

Το 1652 εισήλθε στην αριστοκρατία του Άμστερνταμ και το 1653 νυμφεύτηκε την Ελίζαμπετ Ντελ (Elisabeth Dell), της οποίας ο πατέρας κατείχε θέσεις στο Ναυαρχείο του Άμστερνταμ και στη Συντεχνία των εμπόρων κρασιού. Και οι δύο οργανισμοί αργότερα έδωσαν παραγγελίες στον καλλιτέχνη. Μέσα σε λίγα χρόνια έγινε ο επικεφαλής της Συντεχνίας και έλαβε παραγγελία για δύο έργα που θα τοποθετούνταν στις καμινάδες των αιθουσών στο νέο Δημαρχείο (σχεδιασμένο από τον Γιάκομπ φαν Κάμπεν και τέσσερις ακόμη για το Ναυαρχείο του Άμστερνταμ.

Την εποχή εκείνη ο Μπολ ήταν δημοφιλής και επιτυχημένος καλλιτέχνης. Η παλέτα του είχε γίνει πιο φωτεινή, οι μορφές του διέθεταν μεγαλύτερη κομψότητα και κατά τα μέσα της δεκαετίας λάμβανε περισσότερες επίσημες παραγγελίες από οποιονδήποτε άλλον καλλιτέχνη στο Άμστερνταμ. Μαθητής του διετέλεσε ο γερμανικής καταγωγής ζωγράφος Γκόντφρεϊ Νέλλερ (Godfrey Kneller), που σταδιοδρόμησε στην Αγγλία. Ο Μπολ δημιούργησε τέσσερις πίνακες για τις δύο κατοικίες των αδελφών Τριπ, που επίσης κατάγονταν από το Ντόρντρεχτ. Η πρώτη του σύζυγος απεβίωσε το 1660 και αυτός νυμφεύτηκε εκ νέου το 1669 την Άννα φαν Έρκελ (Anna van Erckel), χήρα του ταμία του Ναυαρχείου και εμφανώς σταμάτησε να ζωγραφίζει από αυτό το σημείο κι ύστερα.

Το 1672 το ζευγάρι μετακόμισε στην *Keizersgracht*, στον αριθμό 672, που τότε ανήκε στο νεοσχεδιασμένο τμήμα της πόλης. Σήμερα στεγάζεται εκεί το Μουσείο φαν Λόον. Ο Μπολ ανέλαβε τη διεύθυνση ενός ιδρύματος λεπρών. Απεβίωσε λίγες εβδομάδες μετά τη σύζυγό του, στο κανάλι *Herengracht* (Χέρενχραχτ), όπου ζούσε ο γιος του, ο οποίος ήταν δικηγόρος.

Πιθανόν το πιο γνωστό έργο του είναι το πορτρέτο της Ελίζαμπετ Μπας, συζύγου του αξιωματικού του Ναυτικού Γιοάχιμ Σβάρτενχοντ (Joachim Swartenhondt) και πανδοχέα κοντά στην πλατεία Νταμ. Αυτός και πολλοί από τους πίνακές του, κατά τον 19ο αιώνα, αποδίδονταν εσφαλμένα στον Ρέμπραντ. 

* Έργα του Φέρντιναντ Μπολ
* Πορτρέτο της Ελίζαμπετ Μπας (Ρέικσμουζεουμ)Πορτρέτο της Ελίζαμπετ Μπας (Ρέικσμουζεουμ)
* Ο Πύρρος επιδεικνύει τον ελέφαντά του στον Φαμπρίτιο (Βασιλικό ανάκτορο του Άμστερνταμ)*Ο Πύρρος επιδεικνύει τον ελέφαντά του στον Φαμπρίτιο* (Βασιλικό ανάκτορο του Άμστερνταμ)
* Άνδρας με χρυσό κράνος (Άρης), Εθνικό Μουσείο Βαρσοβίας*Άνδρας με χρυσό κράνος (Άρης)*, Εθνικό Μουσείο Βαρσοβίας
* Ο Αινείας στην αυλή του Λατίνου (Ρέικσμουζεουμ)*Ο Αινείας στην αυλή του Λατίνου* (Ρέικσμουζεουμ)
* Η Αίγινα αναμένει την άφιξη του Δία (Μουσείο Μέινινχερ)*Η Αίγινα αναμένει την άφιξη του Δία* (Μουσείο Μέινινχερ)
* Αφροδίτη και Άδωνις (Ρέικσμουζεουμ)*Αφροδίτη και Άδωνις* (Ρέικσμουζεουμ)
* Οι επικεφαλής της Συντεχνίας των εμπόρων κρασιού, Παλαιά Πινακοθήκη*Οι επικεφαλής της Συντεχνίας των εμπόρων κρασιού*, Παλαιά Πινακοθήκη
* Βάκχος και Αριάδνη (Μουσείο Ερμιτάζ)*Βάκχος και Αριάδνη* (Μουσείο Ερμιτάζ)

Δείτε επίσης
------------

* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

Παραπομπές
----------

1. ↑  (Αγγλικά) *SNAC*. w6f48fpm. Ανακτήθηκε στις 9  Οκτωβρίου 2017.
2. ↑  *Biografisch Portaal*. 01804960. Ανακτήθηκε στις 9  Οκτωβρίου 2017.
3. ↑  Dalibor Brozović, Tomislav Ladan: «Hrvatska enciklopedija» (Κροατικά) Ινστιτούτο Λεξικογραφίας «Μίροσλαβ Κρλέζα». 1999. 8508. ISBN-13 978-953-6036-31-8. ISBN-10 953-6036-31-2.
4. 1 2 3  *The Fine Art Archive*. cs.isabart.org/person/34263. Ανακτήθηκε στις 1  Απριλίου 2021.
5. ↑  *artist list of the National Museum of Sweden*. 12  Φεβρουαρίου 2016. kulturnav.org/0a41b308-c02a-43b3-90eb-04c723b15c63. Ανακτήθηκε στις 27  Φεβρουαρίου 2016.
6. ↑  Ferdinand Bol RKD
7. ↑  «Ferdinand Bol biography, Getty Museum». Αρχειοθετήθηκε από το πρωτότυπο στις 7 Ιουνίου 2011. Ανακτήθηκε στις 4 Μαρτίου 2017.
8. ↑  Είκοσι χρόνια αργότερα, όταν ο Ρέμπραντ επισκέφθηκε τον Φέρντιναντ, έφτιαξε και το πορτρέτο του Μπαλτάσαρ.
9. ↑  Στους κοντινούς γείτονές του συγκαταλέγονταν οι Χέντρικ φαν Όιλενμπουρχ, ο οποίος νοίκιαζε από τους Νικολάες Πικενόι και Χόφερτ Φλινκ. Οι Πίτερ Λάστμαν και Ντάβιντ Φίνκμποονς ζούσαν από την άλλη πλευρά της γέφυρας.
10. ↑  Biography, Getty Museum
11. ↑  Blankert, A. (1976) Ferdinand Bol.
12. ↑  Schwartz, G. (1984) *Rembrandt, zijn leven, zijn schilderijen*, σελ. 206.
13. ↑  Crenshaw, P. (2006) Rembrandt's Bankruptcy. The artist, his patrons and the art market in seventeenth-century Netherlands, σελ. 40.

Εξωτερικοί σύνδεσμοι
--------------------

 Πολυμέσα σχετικά με το θέμα  Ferdinand Bol στο Wikimedia Commons

* Ferdinand Bol page at the Rijksmuseum's web site with the famous portrait of Elisabeth Bas.
* Works and literature at PubHist
* Portrait of a gentlemen
* Two paintings by Bol for the townhall, click "verder" to see the second one
* Ferdinand Bol. Paintings

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 12575331
* **Europeana**: agent/base/75262
* LCCN: n96089084
* ISNI: 0000 0001 1946 7207
* GND: 118659278
* SUDOC: 050534998
* BNF: cb14959707t (data)
* BPN: 01804960
* ULAN: 500013764
* BNE: XX1533038
* KulturNav: id
* RKD: 10080

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |